Natuke imps juba foorumis rääkis, aga veidi pikemalt siis siia minu Austria "East versus West" turniirist veel.  Esimene käsi keskpositsioonist KK, UTG+1 paneb 200-le, mina teen raise 600 ja tüüp läheb all-in, mina callin, tüüp avab (Ha-ha-ha) ässad. Tõusen toolilt lausudes: "See käis küll kähku!". Kuid sellega asi ei lõpe, diiler avab flopi xKx ning turn ja river vastasele ässa ei anna! Niisiis duubel KK versus AA teisel tähtsal  liveturniiril järjest (eelmine oli Aussie team-event'il)! Sealt edasi läks mõnda aega nagu muinasjutus. Häid käsi tuli uskumatult tihti (nt. AK vähemalt 3 korda, AA korra, 88 korra), enamasti sain nendega kätte blindid, kuid aeg-ajalt joppas veelgi paremini ning lühikese ajaga võtsin parema kaardiga callides välja 2 shortstacki, Imre lauast pääsesin ka. Kaunis kena nööbikuhjaga viidi mind lõpuks televisiooonilauda, kus reitingu tarbeks istusid juba enne mind TonyG ja Kravtšenko ning kaks naisterahvast  (poolatar ja venelanna). Uues lauas tuli üsna kohe AK ning sellega callisin short-venelanna all-ini hetkega, tal KQ, jälle 1 vastane vähem! Peagi jäime kümnekesi ja siis ei saanud ma vist tükk aega kohe mitte ühtki kätt ega röövivõimalust, poolatar tegi esimestelt positsioonidelt pidevalt mingeid kummalisi pisiraise ning õhuga reraisemiseks ei näinud piisavalt võimalusi.